अहंकार शरीर और आत्मा की समझ खत्म करता है
माथे में अहंकार उतर जाए और पेट पर चर्बी चढ़ जाए तो किसी को गले लगाना कठिन हो जाता है। हरेक के भीतर थोड़ा-बहुत अहंकार होता ही है। बड़े का अहंकार बड़ा, छोटे का छोटा। कुछ लोगों को गुस्सा करने का नशा चढ़ जाता है।Pt. Vijayshankar Mehta's column - Ego destroys understanding of body and soul
माथे में अहंकार उतर जाए और पेट पर चर्बी चढ़ जाए तो किसी को गले लगाना कठिन हो जाता है। हरेक के भीतर थोड़ा-बहुत अहंकार होता ही है। बड़े का अहंकार बड़ा, छोटे का छोटा। कुछ लोगों को गुस्सा करने का नशा चढ़ जाता है।
वैसे भी आजकल मल्टीटास्किंग पर जोर दिया जाता है। ज्यादातर लोग आजकल चतुर्भुज बनकर एक समय में चार काम करने की कोशिश में लगे रहते हैं। जबकि मस्तिष्क कई काम एकसाथ करने के लिए बना ही नहीं है। यह आदत अहंकारियों में जल्दी उतरती है। जब वे दूसरों से अधिक काम अलग ढंग से करते हैं तो अहं को तृप्ति मिलती है।
आपका विशिष्ट होना अहंकार का कारण नहीं होना चाहिए। अहंकार योग्यता का दुरुपयोग है। अहंकार शरीर और आत्मा की समझ को खत्म करता है। और शांति प्राप्त करने के लिए यह समझ जरूरी है कि हम ये जान लें, ‘हम’ केवल शरीर नहीं, आत्मा हैं। इस समय शरीर में हैं। चाहे आप कितने ही व्यस्त हों, एक यात्रा जरूर करें, शरीर से आत्मा तक की।